Ivan Skot Eriugena
Ivan Skot Eriugena (oko 800–877) bio je irski filozof. Mnoge misli zasniva na mističko-neoplatonskim spisima Dionizija Areopagite (Pseudodionizija), čije je spise sa srednjogrčkog preveo na latinski. Odlikuje se svojim panteizmom i neoplatonizmom. Branio je slobodnu volju i insistirao na izmirenju razuma i kršćanske teologije. Pritom daje prednost razumu nad autoritetom, a očituje i mističke elemente. Glavno mu je djelo De divisione naturæ (O podjeli prirode), spaljeno zbog krivovjerja 1225. U njemu opisuje put od Boga (te stvaranja svijeta) k Bogu (u kojem čovjek nalazi posljednje utočište). U pitanju univerzalija je realist.